ავტონომიური რესპუბლიკა

**ავტონომიური რესპუბლიკა** — სახენწჷფობური წჷმნაქიმინა, ნამუსჷთ უღჷ ტერიტორია, კონსტიტუცია დო კანონდვალუა, ხეშუუელებაშ დო მართუალაშ უმაღალაშ ორგანოეფი, სასამართალო დო სახენწჷფობურობაშ შხვა ატრიბუტიკა. მარა კინე თე ბორჯის თინა ზოხორინელ სახენწჷფო ვარე.

## [[სსრრ]]-შ ავტონომიური რესპუბლიკეფი

1964 წანაშე 1991 წანაშა, სსრრ-შ აკოდგინალუაშა მიშმალჷ მორსხუე რესპუბლიკეფს იდვალუაფუდჷ 20 *ავტონომიური სხუნუეფიშ სოციალისტური რესპუბლიკა* (**ასსრ**):

**[[რუსეთიშ სხუნუეფიშ ფედერაციული სოციალისტური რესპუბლიკა|რსფსრ]]-ს:**
*  ბაშკირეთიშ ასსრ — ასე ბაშკირეთიშ რესპუბლიკა,
*  ბურიატეთიშ ასსრ — ასე ბურიატეთიშ რესპუბლიკა,
*  დაღესტანიშ ასსრ — ასე დაღესტანიშ რესპუბლიკა,
*  ყაბარდო-ბალყარეთიშ ასსრ — ასე ყაბარდო-ბალყარეთიშ რესპუბლიკა,
*  ყალმუხეთიშ ასსრ — ასე ყალმუხეთიშ რესპუბლიკა,
*  კარელიაშ ასსრ — ასე კარელიაშ რესპუბლიკა,
*  კომიშ ასსრ — ასე კომიშ რესპუბლიკა,
*  მარიშ ასსრ — ასე მარი ელიშ რესპუბლიკა,
*  მორდოვეთიშ ასსრ — ასე მორდოვეთიშ რესპუბლიკა,
*  ოორუე ოსეთიშ ასსრ — ასე ოორუე ოსეთიშ რესპუბლიკა - ალანია,
*  თათარეთიშ ასსრ — ასე თათარეთიშ რესპუბლიკა,
*  ტუვაშ ასსრ — ასე რესპუბლიკა ტუვა,
*  უდმურტეთიშ ასსრ — ასე უდმურტეთიშ რესპუბლიკა,
*  ჩეჩნეთ-ინგუშეთიშ ასსრ — 1993 წანაშ 9 ღურთუთას გირთუ ჩეჩნეთიშ რესპუბლიკათ დო ინგუშეთიშ რესპუბლიკათ,
*  ჩუვაშეთიშ ასსრ — ასე ჩუვაშეთიშ რესპუბლიკა - ჩუვაშეთი,
*  იაკუტიაშ ასსრ — ასე რესპუბლიკა სახა (იაკუტია).
**[[საქორთუოშ სსრ|საქორთუოშ სსრ-ს]]:**
*  აფხაზეთიშ ასსრ — ასე აფხაზეთიშ ავტონომიური რესპუბლიკა (ასე რუსეთის აფჷ ოკუპირებული).
*  აჭარაშ ასსრ — ასე აჭარაშ ავტონომიური რესპუბლიკა.
**[[აზერბაიჯანიშ სსრ|აზერბაიჯანიშ სსრ-ს]]:**
*  ნახიჩევანიშ ასსრ — ასე ნახიჩევანიშ ავტონომიური რესპუბლიკა

**[[უზბეკეთიშ სსრ|უზბეკეთიშ სსრ-ს]]:**
*  ყარაყალპაკეთიშ ასსრ — ასე ყარაყალპაკეთიშ რესპუბლიკა.

## ავტონომიური რესპუბლიკეფი შხვა ქიანეფს
ასეიან ბორჯიშო ავტონომიურ რესპუბლიკეფი არსებენს აზერბაიჯანს დო უკრაინას.

*  აზერბაიჯანიშ აკოდგინალუას:
**  ნახიჩევანიშ ავტონომიური რესპუბლიკა
*  უკრაინაშ აკოდგინალუას:
**  ყირიმიშ ავტონომიური რესპუბლიკა (ასე რუსეთის აფჷ ოკუპირებული)

რუსეთიშ რესპუბლიკეფს მუნეფიშ ჯოხოდვალას ზიტყვა "ავტონომიური" ვაუღუნა. ყარაყალპაკეთიშ რესპუბლიკა, ნამუთ მიშმურს უზბეკეთიშ აკოდგინალუაშა, ვაუღ ავტონომიურ რესპუბლიკაშ სტატუსი. მოლდოვეთიშ აკოდგინალუაშა მიშმურს  გაგაუზიაშ ავტონომიური ტერიტორიული გოართოიანაფა. სერბეთის არსებენს ავტონომიური მხარე ვოევოდინა დო ავტონომიური მხარე კოსოვო დო მეტოხია (ფორმალურო).

## საქორთუოშ ავტონომიური რესპუბლიკეფი
საქორთუოშ სუვერენულ ტერიტორიას არსებენს ჟირ ავტონომიური რესპუბლიკა — აფხაზეთიშ ავტონომიური რესპუბლიკა (ასე რუსეთის აფჷ ოკუპირებული) დო აჭარაშ ავტონომიური რესპუბლიკა. აჭარაშ ავტონომიურ რესპუბლიკას უღჷ მუშ კონსტიტუცია, შილა დო გერბი. აჭარაშ სტატუსის გჷთმოთანჯუნს საქორთუოშს კანონი* „აჭარაშ ავტონომიური რესპუბლიკაშ სტატუსიშენიბ“*. უმაღალაში კანონმადვალუ ორგანოს აჭარაშ ავტონომიურ რესპუბლიკას წჷმარინუანს უმაღალაში სხუნუ, ნამუთ გიშეგორუაფუ 4 წანაშ ხანით, უმაღალაშ ემაჸონაფალ ორგანო რე ავტონომიური რესპუბლიკაშ თარობა, აკანობური დუდმართუალაშ ორგანო რე საკრებულო, ემაჸონაფალ ორგანო რე გამგეობა (მერია). მართალმასაჯულაფა ავტონომიური რესპუბლიკაშ ტერიტორიას ირსხულებუ ხვალო სასამართალოეფიშე. აჭარაშ ავტონომიურ რესპუბლიკას ქიმინჯენს ოკათე მათხილეშ (ომბუდსმენიშ) წმმარინაფალი, ნამუთ ზოხორინელი რე დო ჟიგინაჯინე ადამიერიშ ნებეფიშა დო დუდიშულეფიშ თხილუას. აჭარაშ ავტონომიურ რესპუბლიკას უღჷ მუშ ბიუჯეტი, ნამუსჷთ ირწანას ამტკიცენს აჭარაშ ავტონომიური რესპუბლიკაშ უმაღალაშ სხუნუ.

## სქოლიო

კატეგორია:ადმინისტრაციული ართაულეფი
კატეგორია:ნაციონალური პოლიტიკა
*
კატეგორია:საქორთუოშ ტერიტორიული მონწყუალა